arnastofnun/IGC-2024 huggingface dataset:
S-319/2008

Mál þetta, sem þingfest var þann 11. júní sl., og dómtekið samdægurs, er höfðað með ákæru lögreglustjórans í Vestmannaeyjum, dagsettri 2. júní 2008 á hendur X,

„fyrir nytjastuld og umferðarlagabrot

með því að hafa aðfaranótt sunnudagsins 27. apríl 2008 tekið bifreiðina Y í heimildarleysi, þar sem hún stóð við hús nr. .... í Vestmannaeyjum og ekið henni undir áhrifum áfengis austur Áshamar og síðan eftir Hamarsvegi, austur Hásteinsveg, norður Heiðarveg, austur Vestmannabraut og þar of hratt miðað við aðstæður og svo óvarlega að hún missti stjórn á bifreiðinni er hún beygði suður Hilmisgötu að bifreiðin valt í beygjunni og fór á hliðina.

Telst þetta varða við 1. mgr. 259. gr. almennra hegningarlaga nr. 19/1940, 1. mgr. 4. gr., 1. mgr. 36. gr., c-lið 2. mgr. 36. gr. og 1. mgr. sbr. 3. mgr. 45. gr. umferðarlaga nr. 50/1987 sbr. 1. gr. laga nr. 48/1997, allt sbr. 1. mgr. 100. gr. áðurnefndra umferðarlaga.

Þess er krafist að ákærða verði dæmd til refsingar og til sviptingar ökuréttar samkvæmt 101. og 102. gr. nefndra umferðarlaga frá 27. apríl 2008, en þá var ákærða svipt ökuréttindum til bráðabirgða sbr. 103. gr. umferðarlaga.“

Ákærða kom fyrir dóminn þann 11. júní sl. og játaði sök. Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Er játning ákærðu í samræmi við önnur gögn málsins, en samkvæmt vottorði frá Rannsóknastofu í lyfja- og eiturefnafræði um rannsókn á blóðsýni nr. 46301 mældist magn alkóhóls í blóði ákærðu 1,37‰. Verður ákærða sakfelld fyrir brot sín en þau eru í ákæru rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu hefur ákærðu ekki verið gerð refsing áður.

Refsing ákærðu er ákveðin 200.000 króna sekt til ríkissjóðs, sem ákærðu ber að greiða innan fjögurra vikna frá uppkvaðningu dóms þessa en sæta ella fangelsi í 14 daga. Þá verður ákærða svipt ökurétti í eitt ár frá 30. apríl 2008 að telja, en samkvæmt gögnum málsins var ákærða svipt ökurétti til bráðabirgða þann dag. Í samræmi við 1. mgr. 165. gr. ber að dæma ákærðu til greiðslu sakarkostnaðar sem er samkvæmt yfirliti 56.620 krónur.

H-kk-nf O. A-kk-nf, dómstjóri, kveður upp dóm þennan.

D ó m s o r ð :

Ákærða, X, greiði 200.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 14 daga.

Ákærða er svipt ökurétti í eitt ár frá 30. apríl 2008 að telja.

Ákærða greiði sakarkostnað að fjárhæð 56.620 krónur.

H-kk-nf O. A-kk-nf.
S-33/2008

Mál þetta, sem þingfest var þann 21. febrúar sl. og dómtekið sama dag, er höfðað með ákæru lögreglustjórans á Selfossi, dagsettri 4. febrúar 2008, á hendur S-kk-þgf V-kk-þgf, kt. 000000-0000, Hlemmiskeiði II, Skeiða- og Gnúpverjahreppi,

„fyrir eignaspjöll og nytjastuld

með því að hafa, að kvöldi þriðjudagsins 28. ágúst 2007 rifið ventil úr felgu á vinstra framhjólbarða bifreiðarinnar US-613 og þannig hleypt lofti úr honum, þar sem bifreiðin stóð á bifreiðastæði við Austurveg 28 á Selfossi og fyrir að hafa umrætt sinn í heimildarleysi tekið bifreiðina VF-244 er stóð á sama bílastæði og aka henni á bak við Suðurlandsvideó, Austurvegi 21 þar sem ákærði skildi við bifreiðina, en tók kveikjuláslykla hennar og henti síðar sama kvöld í Ölfusá.

Teljast brot ákærða varða við 1. mgr. 257. gr. og 1. mgr. 259. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gerir F-kk-nf Þ-kk-nf K-kk-nf S-kk-nf, kt. 000000-0000 kröfu um að ákærða verði með dómi gert að greiða skaðabætur að fjárhæð kr. 1.808,- ásamt vöxtum samkvæmt 8. gr. vaxtalaga frá tjónsdegi en síðan dráttarvexti samkæmt 9. gr. sömu laga frá birtingu kröfu til greiðsludags.“

Ákærði, sem kom fyrir dóminn, játaði brot sín greiðlega fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða, sem óskaði ekki eftir verjanda, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals.

Samkvæmt sakavottorði ákærða sem liggur frammi í málinu hefur honum ekki verið gerð refsing áður.

Þykir refsing ákærða hæfilega ákveðin 20.000 króna sekt sem ákærða ber að greiða innan fjögurra vikna frá uppkvaðningu dóms að telja en sæta ella fangelsi í tvo daga.

Þá hefur ákærði samþykkt framkomna bótakröfu sem honum ber að greiða eins og í dómsorði greinir.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð:

Ákærði, S-kk-nf V-kk-nf, greiði 20.000 króna sekt til ríkissjóðs innan fjögurra vikna frá uppkvaðningu dóms að telja en sæti ella fangelsi í tvo daga.

Ákærði greiði F-kk-þgf Þ-kk-þgf K-kk-þgf S-kk-þgf, kt. 000000-0000, 1.808 krónur með vöxtum samkvæmt 8. gr. vaxtalaga nr. 38/2001 frá 28. ágúst 2007 til 21. mars 2008 en með vöxtum samkvæmt 9. gr. sömu laga frá þeim degi til greiðsludags.

Á-kvk-nf G-kvk-nf.
S-36/2008

Mál þetta, sem þingfest var 28. febrúar sl. og dómtekið sama dag, var höfðað með ákæru lögreglustjórans á Selfossi, dagsettri 4. febrúar 2008, á hendur X, kt. 000000-0000, og A-kk-þgf Þ-kk-þgf B-kk-þgf, kt. 000000-0000, Bugðuleiru 3, Höfn í Hornafirði,

„fyrir nytjastuld og þjófnað

I.

með því að hafa aðfaranótt miðvikudagsins 10. janúar 2007 í sameiningu tekið bifreiðina PU-308 í heimildarleysi þaðan sem hún stóð á bifreiðastæði við Víðimel 66 í Reykjavík og hagnýta sér hana báðir til aksturs 10. og 11. janúar 2007, m.a. á innbrotsvettvang í Gaulverjaskóla í Flóahreppi, sbr. ákærulið II, en ákærðu skildu bifreiðina síðan eftir á bak við verslun 10-11 við Hjarðarhaga í Reykjavík, þar sem lögregla kom að bifreiðinni að kvöldi 11. janúar 2007.

Telst brot ákærðu varða við 1. mgr. 259. gr. almennra hegningarlaga nr. 19/1940.

II.

með því að hafa síðar, sömu nótt og frá greinir í ákærulið I., í sameiningu brotist inní Gaulverjaskóla í Flóahreppi með því að brjóta rúðu í útidyrahurð og stela þaðan fimm fartölvum af gerðinni Hewlett Packard, samtals að verðmæti kr. 494.549,- en ákærðu hugðust koma fartölvunum úr landi með DHL-hraðsendingu.

Telst brot ákærðu varða við 1. mgr. 244. gr. almennra hegningarlaga nr. 19,1940.

Þess er krafist að ákærðu verði dæmdir til refsingar.“

Ákærði kom fyrir dóminn og játaði brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991. Var mál ákærða A-kk-ef skilið frá máli ákærða X og var það tekið til dóms án frekari sönnunarfærslu er sækjanda og ákærða, sem óskaði ekki eftir skipun verjanda, hafði verið gefinn kostur á að tjá sig um lagaatriði og ákvörðun refsingar.

Við ákvörðun refsingar verður að líta til þess að brot það sem ákærði er sakaður um framdi hann 10. janúar 2007 og var þá aðeins sextán ára gamall. Samkvæmt sakavottorði sem liggur frammi í málinu hefur ákærða ekki verið gerð refsing áður og ákærði játaði brot sín skýlaust fyrir dóminum og lögreglu. Til refsiþyngingar ber að líta til 2. mgr. 74. gr. almennra hegningarlaga en brot sín framdi ákærði í samvinnu við ákærða X auk þess sem ætlunin var að koma þýfinu úr landi. Þykir refsing ákærða hæfilega ákveðin fangelsi í þrjá mánuði en rétt þykir að fresta fullnustu refsingarinnar og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Enginn sakarkostnaður hlaust af þætti ákærða A-kk-ef fyrir dómi né liggur fyrir yfirlit um annan sakarkostnað.

Á-kvk-nf G-kvk-nf héraðsdómari kveður upp dóm þennan en dómsuppsaga hefur dregist vegna starfsanna dómarans.

D ó m s o r ð :

Ákærði, A-kk-nf Þ-kk-nf B-kk-nf, sæti fangelsi í þrjá mánuði en fresta skal fullnustu refsingarinnar og hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.
S-425/2008

Mál þetta, sem dómtekið var í dag, er höfðað með ákæru útgefinni af lögreglustjóranum á Selfossi 26. ágúst 2008 á hendur G-kk-þgf G-kk-þgf, kt.000000-0000, Hringbraut 119, Reykjavík, dvalarstaður að Þelamörk 60, Hveragerði,

„fyrir fjárdrátt

með því að hafa í desember 2003 heimildarlaust dregið sér og nýtt í eigin þágu, 200.000 kr. úr óskiptu dánarbúi G-kvk-ef H-kvk-ef, kt. 000000-0000og G-kk-ef F-kk-ef, kt. 000000-0000, sem þá var undir einkaskiptum, en ákærði hafði fengið nefnda fjárhæð greidda inn á reikning sinn í apríl sama ár í því skyni að ganga frá vali á legsteini og greiðslu á honum. Ákærði pantaði umræddan legstein en gekk ekki frá greiðslu hans þannig að eignir dánarbúsins skertust til tjóns fyrir samerfingja ákærða.“

Er brot ákærða talið varða við 1. mgr., sbr. 2. mgr., 247. gr. almennra hegningarlaga, nr. 19/1940. Er þess krafist að ákærði verið dæmdur til refsingar.

Af hálfu ákærða er þess krafist að ákvörðun um refsingu hans verði frestað skilorðsbundið en að öðrum kosti verði hann dæmdur til vægustu refsingar sem lög leyfi og að hún verði þá bundin skilorði.

Ákærði hefur fyrir dómi viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og fram komnum sakargögnum að öðru leyti að ákærði er sekur um þann verknað sem þar er lýst og telst þar réttilega færður til refsiákvæðis.

Ákærði hefur frá árinu 1992 fimm sinnum hlotið refsidóma vegna brota á umferðarlögum og löggjöf um ávana- og fíkniefni. Síðast var ákærða, með dómi hinn 14. mars 2005, gert að sæta þriggja mánaða fangelsi, skilorðsbundið í 3 ár, vegna fíkniefnalagabrots. Brot það sem ákærði hefur nú verið sakfelldur fyrir var framið fyrir uppkvaðningu fyrrgreinds dóms og verður refsing hans því ákvörðuð með hliðsjón af 78. gr. almennra hegningarlaga nr. 19/1940. Þegar til þessa er litið, skýrrar játningar ákærða og þess hversu mjög rannsókn máls þessa hjá lögreglu hefur dregist á langinn frá því kæra barst henni í maí 2004, þykir refsing ákærða hæfilega ákveðin 60 daga fangelsi en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns 61.919 krónur, að meðtöldum virðisaukaskatti, vegna vinnu hans á rannsóknarstigi og 81.672 krónur, að meðtöldum virðisaukaskatti, í þóknun fyrir vinnu hans við meðferð málsins fyrir dómi.

Á-kk-nf M-kk-nf héraðsdómari kveður upp dóm þennan.

D ó m s o r ð

Ákærði, G-kk-nf G-kk-nf, sæti fangelsi í 60 daga en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns 61.919 krónur, að meðtöldum virðisaukaskatti, vegna vinnu hans á rannsóknarstigi og 81.672 krónur, að meðtöldum virðisaukaskatti, í þóknun fyrir vinnu hans við meðferð málsins fyrir dómi.

Á-kk-nf M-kk-nf
S-437/2008

Mál þetta, sem þingfest var 9. október sl. og dómtekið samdægurs, er höfðað með ákæru Lögreglustjórans í Vestmannaeyjum, dagsettri 28. ágúst 2008 á hendur S-kk-þgf Þ-kk-þgf G-kk-þgf, kt. 000000-0000, Kirkjuvegi 57, Vestmannaeyjum,

,,fyrir brot á lögum um ávana- og fíkniefni

með því að hafa að kvöldi fimmtudagsins 3. júlí 2008 haft í vörslum sínum í söluskyni 78,56 grömm af kannabisefnum, þegar lögregla stöðvaði hann við komu ferjunnar Herjólfs til Vestmannaeyja, en efnin faldi ákærði í járnkassa í ferðatösku sinni, en efnin hugðist ákærði afhenda til sölu í Vestmannaeyjum.

Telst brotið varða við 4. sbr. 1. mgr. 2. gr., sbr. 5.. og 6. gr. laga um ávana- og fíkniefni nr. 65/1974 með síðari breytingum og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar og til að sæta upptöku á 78,56 grömmum af kannabis og stafrænni vigt, sem haldlagt var við rannsókn málsins, samkvæmt 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.“

Ákærði mætti við þingfestingu málsins þann 9. október sl. og játaði sök.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Játning ákærða er í samræmi við önnur gögn málsins og verður hann sakfelldur fyrir brot sitt.

Samkvæmt sakavottorði ákærða sem liggur frammi í málinu gekkst ákærði tvisvar sinnum undir sáttir árið 2007 fyrir fíkniefnalagabrot. Þá var ákærði með dómi Héraðsdóms Reykjavíkur þann 13. júní sl. dæmdur í fangelsi í þrjá mánuði, skilorðsbundið til tveggja ára, fyrir þjófnað, tilraun til þjófnaðar og vopnalagabrot og var refsing ákærða ákveðin sem hegningarauki. Þar sem brot það sem hér er fjallað um þykir einungis varða sektum þykir mega láta ofangreindan skilorðsdóm haldast, sbr. 60. gr. almennra hegningarlaga.

Refsing ákærða er ákveðin 350.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í 22 daga.

Upptæk eru gerð 78,56 grömm af kannabisefnum og stafræn vikt.

H-kk-nf O. A-kk-nf dómstjóri, kveður upp dóm þennan.

D ó m s o r ð :

Ákærði, S-kk-nf Þ-kk-nf G-kk-nf, greiði 350.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 22 daga.

Upptæk eru gerð 78,56 grömm af kannabisefnum og stafræn vikt.

H-kk-nf O. A-kk-nf.
S-472/2008

Mál þetta, sem þingfest var þann 2. október sl. og dómtekið sama dag, var höfðað með ákæru lögreglustjórans á Selfossi, dagsettri 26. ágúst 2008, á hendur H-kk-þgf I-kk-þgf R-kk-þgf, kt. 000000-0000, Setbergi 8, Þorlákshöfn,

„fyrir líkamsárás

með því að hafa aðfaranótt sunnudagsins 11. nóvember 2007 á bifreiðastæði fyrir utan Draugabarinn á Stokkseyri, slegið S-kk-þf Þ-kk-þf Þ-kk-þf, kt. 000000-0000 einu hnefahöggi í andlitið með þeim afleiðingum að tönn nr. 22 í efri gómi hans brotnaði.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20,1981.

Þess er krafist að ákærði verði dæmdur til refsingar.“

Ákærði kom fyrir dóminn og játaði brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar. Ákærði krafðist vægustu refsingar sem lög leyfa fyrir dóminum en hann kvaðst hafa verið að verja sig og um óviljaverk hafi verið að ræða. Í áverkavottorði sem liggur fyrir í málinu kemur fram að brotaþoli hafi komið á tannlæknastofu þann 15. nóvember 2007 og sagt að ráðist hafi verið á sig á skemmtistað þann 11. nóvember. Í vottorðinu segir að lárétt þverbrot sé í gegnum tannbein og plastfyllingu í tönn 22. Eru afleiðingar brotsins því réttilega heimfærðar til 1. mgr. 218. gr. almennra hegningarlaga nr. 19/1940.

Er refsing ákærða ákveðin hæfileg fangelsi í einn mánuð. Með vísan til greiðlegrar játningar ákærða, þess að hann er með hreinan sakarferil og ungs aldurs hans, þykir rétt að skilorðsbinda refsinguna og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Samkvæmt 1. mgr. 165. gr. laga um meðferð opinberra mála, nr. 19/1991, verður ákærði dæmdur til greiðslu sakarkostnaðar sem er 12.750 krónur fyrir áverkavottorð og þóknun verjanda síns S-kk-ef S-kk-ef hæstaréttarlögmanns samkvæmt yfirliti 70.965 krónur að meðtöldum virðisaukaskatti.

G-kk-nf Ö-kk-nf J-kk-nf fulltrúi sýslumannsins á Selfossi sótti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf I-kk-nf R-kk-nf, sæti fangelsi í einn mánuð en fresta skal fullnustu refsingarinnar og hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað samtals 83.715 krónur, þar með talda þóknun skipaðs verjanda síns, S-kk-ef S-kk-ef hæstaréttarlögmanns, 70.965 krónur að meðtöldum virðisaukaskatti.

Á-kvk-nf G-kvk-nf.
S-49/2008

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Selfossi, dagsettri 4. febrúar 2008, á hendur B-kk-þgf L-kk-þgf B-kk-þgf, kt. 000000-0000, Stóragerði 38, Reykjavík,

,,fyrir fíkniefna- og umferðarlagabrot

með því að hafa, aðfaranótt laugardagsins 8. desember 2007 ekið bifreiðinni UG-501 vestur Austurveg á Selfossi, óhæfur til að stjórna bifreiðinni örugglega vegna áhrifa amfetamíns og tetrahýdrókannabínólsýru og fyrir að hafa umrætt sinn haft í vörslu sinni 6 töflur af Ecstasy (MDMA) sem lögregla fann við leit á ákærða eftir handtöku hans.

Telst brot ákærða varða við 1., sbr. 2. mgr. 45. gr. a. umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og gert að sæta sviptingu ökuréttar, samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006 og til að sæta upptöku á framangreindum fíkniefnum (efnaskrá nr. 12905), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birtingu ákæru 21. febrúar sl. ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærð framdi brot þau sem greinir í ákæru og þau eru réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði ákærða hefur honum ekki verið gerð refsing áður.

Með vísan til þessa þykir refsing ákærða hæfilega ákvörðuð 155.000 króna sekt til ríkissjóðs sem ákærði greiði innan fjögurra vikna frá birtingu dóms þessa en sæta ella fangelsi í tólf daga.

Ákærði skal sviptur ökurétti í þrjá mánuði frá birtingu dóms að telja.

Með vísan til 165. gr. laga um meðferð opinberra mála skal ákærða gert að greiða allan sakarkostnað sem er samkvæmt yfirliti vegna rannsóknar á blóði ákærða og matsgerðar, 135.985 krónur. Þá sæti ákærði upptöku fíkniefna eins og segir í dómsorði.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf L-kk-nf B-kk-nf, greiði 155.000 króna sekt til ríkissjóðs innan fjögurra vikna frá birtingu dóms að telja en sæti ella fangelsi í tólf daga.

Ákærði skal sviptur ökurétti í þrjá mánuði frá birtingu dóms að telja.

Ákærði greiði allan sakarkostnað, 135.985 krónur.

Ákærði sæti upptöku á sex töflum af MDMA.

Á-kvk-nf G-kvk-nf
S-532/2007

Mál þetta, sem þingfest var í dag og dómtekið sama dag, er höfðað með ákæru lögreglustjórans á Selfossi, dagsettri 13. desember 2007 á hendur G-kk-þgf B-kk-þgf, kt. 000000-0000, Háengi 14, Selfossi,

„fyrir fíkniefnabrot

með því að hafa, að morgni föstudagsins 13. október 2006, haft í vörslu sinni 0,86 g af amfetamíni er lögregla fann við leit á ákærða umrætt sinn, eftir að afskipti voru höfð af honum fyrir utan verslunina IQ á Skólavörðustíg og hann var handtekinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr lög nr. 60/1980, 75/1982, 13/1985, 68/2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 10305), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birta ákæru þann 19. febrúar 2008 ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Ákærði á langan sakarferil að baki. Brot það sem ákærði hefur nú verið sakfelldur fyrir framdi hann áður en dómur var kveðinn upp í Héraðsdómi Suðurlands þann 23. október 2006 en þar var ákærði dæmdur til greiðslu sektar fyrir fíkniefnabrot. Er hér því um hegningarauka að ræða og ber að ákvarða ákærða refsingu samkvæmt 78. gr. almennra hegningarlaga nr. 19/1940. Þá á ákærði fjölmarga dóma að baki fyrir brot gegn lögum um ávana- og fíkniefnalögum sem ákærði hlaut áður en hann framdi brot þetta.

Refsing ákærða er nú ákveðin 30.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Ákærði sæti upptöku á 0,86 g af amfetamíni.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, G-kk-nf B-kk-nf, greiði 30.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði sæti upptöku á 0,86 g af amfetamíni.

Á-kvk-nf G-kvk-nf.